Poimanje kvaliteta i standarda od strane tvoraca i politika u Srbiji
U cilju izrade zajedničke platforme za proučavanje procesa kreiranja politika u određenim oblastima, razvijen je teorijski okvir za komparativnu analizu u zemljama Centralne i Istočne Evrope, pre i nakon pristupanja Evropskoj Uniji (EU). Zasnovan na rezultatima opsežnog pregleda literature, ovakav okvir je poslužio kao korisno sredstvo za primenu, sažimajući generalizovano znanje i iskustvo u određenim oblastima kao što je infrastruktura kvaliteta. Komparativna analiza je iznedrila tri ključna zaključka. Prvo, kreiranje politika u zemljama Centralne i Istočne Evrope snažno utiče na postojeće politike i zakonodavstvo EU. Drugo, procesi preuzimanja legislative zahtevaju specifičan nivo posvećenosti, iskustva, znanja i stručnosti tvoraca politika. Na kraju, vremenski pritisak za brzo usvajanje zakona predstavlja još jedno ograničenje za efektivno kreiranja politika. Neuspeh u pravilnom razumevanju ovih propozicija, može imati brojne nenamerne i veoma uticajne posledice. Takvi ishodi u postprijemnom periodu u literaturi se prepoznaju kao "površna evropeizacija", "svet mrtvog slova" ili "Potemkinova harmonizacija", koji se odlikuju formalnim pravilima s jedne, i neformalnim praksama s druge strane. Iako su zajednički problemi transpozicije zakonodavstva EU u zemljama Centralne i Istočne Evrope široko proučavani, naše znanje je još uvek ograničeno na to kako tvorci javnih politika poimaju infrastrukturu kvaliteta u Srbiji tokom procesa pristupanja EU. Kako bi došli do odgovora na postavljeno pitanje, u disertaciji je korišćena triangulacija - metodologija u kojoj se ukrštaju sledeće metode i tehnike: a) komparativna analiza, b) analiza stenografskih beležaka i v) upitnik.
zakoni, Srbija, kreiranje politika, Infrastruktura kvaliteta, harmonizacija, Evropa, Serbia, Quality infrastructure, policy-making, legislative, harmonization, Europe
Networked Digital Library of Theses and Dissertations
Univerzitet u Beogradu, Fakultet organizacionih nauka